România fără Justiţie 


Fiat justitia, ruat caelum! 


Corupţie profundă în Centrul Naţional al Cinematografiei. 
Nicio instituţie a statului NU intervine! 


Publicat de Snake pe martie 21, 2024 
Publicat în: Justitie. 6 comentarii 

11 Votes 


Centrul Naţional al Cinematografiei (CNC) funcționează sub pălăria Ministerului Culturii şi se ocupă cu 
acordarea de ajutoare de stat (credite rambursabile şi subvenții financiare nerambursabile) în valoare de 
milioane de euro/an. 


CNC-ul e condus din 2016 de un director general — d-na Mitran Anca - licenţiată în chimie și profesoară 
de regie la UNATC. 


Fosta conducere a CNC-ului (directorul general Șerbănescu Eugen, directorul economic Stejăroiu 
Carmen și consilierul superior Dincă Gabriela) este inculpată în dosarul penal nr. 22267/3/2020 aflat pe 
rolul Tribunalului București pentru fapte de corupţie care au prejudiciat statul cu peste 9 milioane de 
euro! 


Noua conducere nu a schimbat absolut nimic din practicile penale ale vechii conduceri. In instituție 
există un flux de personal nemaiîntâlnit în altele: aproximativ 80% din personal se schimbă la câteva luni 
din cauza terorii sub care lucrează și a fricii de a semna acte/contracte vădit penale. 


Toţi juriștii care s-au perindat prin CNC nu au rezistat mai mult de 2-4 luni. De ce au plecat? Pentru că 
au semnalat directorului general nereguli și ilegalităţi cu privire la documente, practici, proceduri și în 
special la contracte. Aceasta a fost scânteia care a declanşat cu toţi conflictul brutal și complet nebunesc 
dintre conducere și juriști. 


Fiind o instituție din domeniul cinematografiei, condusă de un profesor de regie, cred că nici nu vă 
puteți imagina ce scenarii odioase se pun în practică împotriva angajaţilor care vor să restabilească 
ordinea şi legalitatea în interiorul ei! 


În CNC nu se respectă nici cele mai elementare prevederi legale. De exemplu, nu se acceptă înregistrarea 
documentelor pentru ca salariaţii și beneficiarii serviciilor să nu aibă vreo probă în cazul în care se 
încalcă vreo lege. În cazuri excepţionale se admite înregistrarea documentelor, numai dacă directorul 
general îşi dă acordul! Secretara directorului general care se ocupă cu înregistrarea documentelor, 
cererilor salariaţilor REFUZĂ să aplice ştampila cu nr.de înregistrare pe documentul duplicat. Scopul? 
Să nu existe nicio dovadă că s-a întegistrat înscrisul la ei sau să-l facă „pierdut” în cazul în care nu le 
convine cererea/sesizarea. 


În prezent, juristul instituţiei a intrat în conflict cu conducerea pentru că vrea să lucreze legal, drept 
pentru care aceasta a pornit un război mârșăvesc împotriva lui, a fost izolat total în instituţie, directorul 
general și cu cel de la Fondul Cinematografic nu-i mai atribuie nicio lucrare, au ordonat executanțţilor să 
nu-l mai consulte în probleme juridice şi să nu mai scrie pe documente la secțiunea „Avizat juridic” 
numele juristului. Astfel, toate documentele ce impun verificarea pentru legalitate de către un jurist 
angajat sunt semnate de .... un consilier superior fără calitate! 


Dosarele de concurs — din care ulterior unele sunt desemnate câștigătoare — sunt incomplete, conțin 
documente discutabile care se schimbă ori de câte ori e nevoie dacă beneficiarul ajutorului de stat este în 
grațiile d-nei director general! 


Pe parcursul alocării creditului rambursabil/subvenţiei de stat de sute de mii de lei/beneficiar, actele și 
documentele justificative sunt înlocuite, retrase, depuse de persoane fără calitate, dacă au „relații 
favorizate” cu d-na Mitran! 


Creditele directe rambursabile ...fără termen (!?!) au valori de peste 400.000 lei, uneori și peste 1 milion 
lei. Acestea, de cele mai multe ori NU se rambursează NICIODATA! De ce? De exemplu, pentru că 
filmul NU a avut succes sau firma producătoare a intrat în faliment. Ce se întâmplă cu „creditele aşa-zis 


rambursabile”? Rămân bine-mersi în buzunarele regizorilor/producătorilor aflați în „clubul d-nei 
Mitran”. Singura lor obligaţie este să predea copia standard a filmului la CNC. Și asta NUMAI dacă au 
finalizat filmul, altfel... 


Actualul director general, deşi legea îl obligă, NU a emis niciodată o Decizie de stopare/restituire a 
creditului rambursabil/subvenţiei nerambursabile în cazul în care beneciarii nu prezintă în termen 
documentele justificative cu cheltuielile eligibile conform legii. Deși majoritatea beneficiarilor se 
confruntă cu aceste probleme, favorizaţii conducerii rezolvă situaţia prin înlocuirea documentelor 
neeligibile cu altele eligibile, oricând şi oricum. Cei care sunt „sancționaţi” cu restituirea sumelor primite 
sunt defavorizațţii conducerii. 


„Procedura” restituirii sumelor de la beneficiarii care nu se află în gașca favoriţilor: consilierul superior 
responsabil de beneficiarul respectiv trimite prin email o înştiinţare de restituire a sumelor primite. 
Înştiinţare, NU Notificare cum impune legea! Înştiințarea NU este semnată de directorul general! Mai 
mult, angajaţii și conducerea numesc operaţiunea ... REZILIERE! Pentru cunoscători, rezilierea operează 
NUMAI pentru viitor! "a Şi dacă ei o numesc „reziliere”, în temeiul cărei prevederi legale pretind 
restituirea sumelor deja alocate? 


Directorul general refuză să semneze documente, nu le avizează şi în general nu-și cunoaşte atribuţiile 
sale. Se pricepe însă la scenarii, regii, toate proaste penale și macabre. Şi-a format o gașcă în instituție cu 
directoarea de la Fondul Cinematografic şi directorul de la Patrimoniu, în care au inclus și niște consilieri 
executanţi foarte naivi care semnează orice, oricând și fac cele mai incredibile fapte, majoritatea penale, 
numai din bucuria de a fi în gaşca directorilor penali! 


Scenariile şi regiile puse la cale de conducerea CNC-ului împotriva celor care vor să lucreze legal, 
depăşesc limitele admisibilului. Pur şi simplu sunt diabolice. Executanţii „privilegiaţi” sunt puși să 
întocmească sesizări mincinoase împotriva celor neagreaţi de conducere, devin violenți verbal, fizic, 
intră în birourile acestora după plecarea lor acasă, le sustrag documente din dosare, altele le înlocuiesc, 
fură, urlă, zbiară, ameninţă direct şi indirect, similar fac directorul general și directorul Fondului 
Cinematografic Savu Raluca. 


Unii dintre angajaţi au sesizat instituţiile de control ale statului: în principal Ministerul Culturii şi 
Corpul de control al primului ministru dat fiind că în CNC se fraudează fățiş bani din bugetul statului. 
Insituţiile sesizate s-au derobat de orice răspundere, limitându-se doar la a transmite un răspuns fad 
petiționarului. Revoltător este că Ministerul Culturii recunoaște printr-un email că practicile semnalate 
de petiționar sunt penale și identice cu ale vechii conduceri aflate în proces penal dar nu s-a întâmplat 
nimic altceva din această direcție, nici măcar un corp de control al ministerului nu a fost trimis la fața 
locului. 


În concluzie constat că statul este profund corupt prin instituţiile sale, acționează ca o mafie, funcționarii 
cu atribuţii de control îi sprijină major pe corupți, banii din buget se scurg şiroaie prin scheme special 
create pentru furt şi nimeni nu răspunde niciodată. Cazurile rare care apar în presă sunt comenzi venite 
din anumite direcții, răzbunări şi poate în ultimul rând fac parte din clasa procurorilor celor puţini care 
încă îşi mai fac meseria mânaţi de dreptatea care-o poartă în spirit. Celor din urmă le mulțumesc şi le 
doresc putere de muncă. Demnitatea nu ţi-o poate lua nimeni, doar tu o poţi abandona în mocirla altora! 


Q adevărul.ro = 


"Acţiunile dumneavoastră de până acum nu au 
fost de natură nici să susţină acest proces, nici 
să creeze vreo certitudine că demersurile 
ulterioare vor fi de natură să garanteze 
transformarea sistemului dintr-unul al micilor 
complicităţi într-unul bazat pe principii juste, 


menite să garanteze performanţa”, a adăugat 
Șuteu. 


PR NO 


Opinia ministrului Culturii din 2016 despre prestaţia directorului general al CNC — Anca Mitran (poză). 
Suspect este că ministrul Şuteu NU a reușit s-o revoce din funcție, deși de la începuturi s-a dovedit a fi o 
adeptă a corupției. Cine este în spatele d-nei Mitran? $ 


6 comentarii la “Corupţie profundă în Centrul Naţional al 
Cinematografiei. Nicio instituţie a statului NU intervine!” 


ioansperling pe martie 21, 2024 la 12:23 pm a spus: 
Se potriveste...cu restul! 


Snake pe martie 21, 2024 la 12:51 pm a spus: 
Da, cu tot ce înseamnă STAT ROMAN! 


ioansperling pe martie 21, 2024 la 1:05 pm a spus: 
Culmea este ca foarte mulţi nu vad toate astea! 


Snake pe martie 21, 2024 la 2:07 pm a spus: 
Oare, loan? Eu zic că toţi ştiu dar nu vrea nimeni să schimbe sistemul în bine. Cu cât e mai corupt, cu 
atât le cresc averile! 


ioansperling pe martie 21, 2024 la 3:52 pm a spus: 
Ai dreptate; cei care ar putea schimba au interes sa nu schimbe nimic, dar cei care de fapt nu au 
capacitatea de a o face decat cu riscul vietii prefera sa bage capul in nisip! 


Snake pe martie 21, 2024 la 7:50 pm a spus: 
Aşa e. Puţini curajoşi. 


Tema: Parament de WordPress.com. 


